มีอาการแพ้ผื่นคันจากฝุ่นละอองเกสรดอกไม้ ไปหา แล้วให้ยาแก้แพ้ Hydroxyzine 10mg.(Atarax) มากิน กินได้2วัน หายคันเลย ตุ่มยุบหมด แต่รู้สึกเวียนหัวแทน จึงหยุดยา หลังหยุดยาได้ 1 วัน ยังเวียนหัวอยู่ ตอนนี้หยุดยามา 1 อาทิตย์ ยังเวียนหัว บวกกับตาลายเวลามองภาพ เหมือนเดินๆอยู่ ภาพที่เรามองจะโยกๆ เหมือนตาเรากลอกไปมาอย่างรวดเร็ว คล้ายอาการบ้านหมุน มีอาการเป็นครั้งๆไป ตลอดทั้งวัน อยากทราบว่าเป็นผลข้างเคียงจากยาหรือเปล่าคะ หยุดทานมา1อาทิตย์แล้วค่ะ ควรทำอย่างไรคะ ขอบค่ะ
สวัสดีค่ะ ยา Atarax คือตัวยา Hydroxyzine เป็นยาแก้แพ้ในกลุ่มไพเพอราซีน (Piperazine) ใช้รักษาอาการลมพิษ ผื่นแพ้ อาการคันตามผิวหนัง แก้คลื่นไส้ อาเจียน เมารถ เมาเรือ และใช้คลายอาการวิตกกังวล และความเครียดได้ด้วย เนื่องจากยาจะออกฤทธิ์โดยกดการทำงานของระบบประสาทส่วนกลางผลข้างเคียงของยา ที่อาจพบได้ เช่น อาการง่วงซึม ปากแห้ง คอแห้งตาพร่ามัว หลงลืม พูดไม่ชัด ปวดหัว เวียนหัว อ่อนเพลีย ปัสสาวะลำบาก ท้องผูก เป็นต้น ส่วนผลข้างเคียงที่ถือว่ารุนแรงแต่พบได้น้อย เช่น หัวใจเต้นผิดจังหวะ สั่น สับสน ชัก เป็นต้นดังนั้น หากทานยาแล้ว เกิดอาการเวียนหัวตามมา ก็น่าจะเกิดจากผลข้างเคียงของยาได้ อย่างไรก็ตาม หากได้หยุดทานยา อาการก็น่าจะดีขึ้นภายใน 1-2 วัน ดังนั้น หากอาการเวียนหัวยังคงเป็นต่อเนื่องนานมา 1 สัปดาห์แล้ว อาจเกิดจากสาเหตุอื่นๆ ร่วม เช่น- ร่างกายขาดน้ำ เช่น ดื่มน้ำน้อย มีอาเจียน ประจำเดือนมามาก มีถ่ายเหลว เป็นต้น- มีภาวะโลหิตจาง- จากความเครียด วิตกกังวล พักผ่อนไม่เพียงพอ- โรคของหู เช่น ตะกอนหินปูนในหูชั้นในหลุด โรคน้ำในหูไม่เท่ากัน หูชั้นในอักเสบมีเนื้องอกของเส้นประสาทหู เป็นต้น- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ งดเครื่องดื่มที่มีแอลกอฮอล์และคาเฟอีน เป็นต้น หากมีอาการเวียนหัวมาก อาจทานยาแก้เวียนหัว เช่น dimenhydrinate (ไดเมนไฮดริเนต), betahistine (เบต้าฮีสทีน) เป็นต้น หากอาการยังไม่ดีขึ้น ก็ ควรไปพบแพทย์เพื่อตรวจค่ะ